ΓΡΑΠΤΗ ΕΡΩΤΗΣΗ E-2282/01

υποβολή: Patricia McKenna (Verts/ALE) προς την Επιτροπή

(31 Ιουλίου 2001)

Θέμα: Χρηματοδότηση της Ευρωπαϊκής Επιτροπής στη Παραγουάη

Σε ποιο ύψος ανέρχεται συνολικά το ποσόν που χορηγήθηκε από την Ευρωπαϊκή Επιτροπή στην Παραγουάη τα τελευταία πέντε χρόνια και το ποσόν που δόθηκε στη ΜΚΟ AMAR (παροχή συνδρομής σε ανηλίκους και εφήβους σε κατάστασηψηλού κινδύνου) κατά την ίδια περίοδο·

Μπορεί η Επιτροπή να διασαφηνίσει το νομικό καθεστώς της AMAR και τον ακριβή ρόλο της στην Παραγουάη, αφού φαίνεται να ενεργεί ωςπεργολάβος και/ή ως διαμεσολαβητικό όργανο μεταξύ ΜΚΟ και Ευρωπαϊκής Ένωσης·

Έχουμε πληροφορηθεί από αξιόπιστες πηγές ότιπάρχουν καταγγελίες για τον τρόπο με τον οποίο η AMAR διαχειρίζεται τα χρήματα που προέρχονται από την ΕΕ. Θα μπορούσε η Επιτροπή να αναφέρει εάν διεξάγονται τακτικοί διαχειριστικοί έλεγχοι της AMAR και εάν έχουν αποκαλυφθεί κάποιες παρατυπίες·

Μπορεί η Επιτροπή να αναφέρει ποια μέτρα προτείνει να λάβει ή έχει ήδη λάβει για να διευθετήσει την κατάσταση·

Απάντηση του κ. Patten εξ ονόματος της Επιτροπής

(15 Οκτωβρίου 2001)

Η συνεργασία της Κοινότητας με την Παραγουάη διέπεται από μια συμφωνία συνεργασίας-πλαίσιο πουπεγράφη μεταξύ της Επιτροπής και της κυβέρνησης της Παραγουάης το 1991. Στο πλαίσιο της συμφωνίας αυτής, η οποία καθορίζει τους τομείς συνεργασίας, η Κοινότητα έχει αναλάβειποχρεώσεις 90,3 εκατομμυρίων ευρώ μέχρι στιγμής.

Ένας από τους τομείς προτεραιότητας για συνεργασία είναι η κοινωνική ανάπτυξη. Στον τομέα αυτό, η Κοινότητα τη στιγμή αυτή συγχρηματοδοτεί, από κοινού με την κυβέρνηση της Παραγουάης, το έργο PRY/B7-0310/96/007 παροχή συνδρομής σε ανηλίκους και εφήβους σε κατάστασηψηλού κινδύνου, γνωστό επίσης ως AMAR. Η συνεισφορά της Επιτροπής στο έργο αυτό ανέρχεται σε 10 030 000 ευρώ για περίοδο πέντε ετών.

Η AMAR δεν είναι μη κυβερνητική οργάνωση (ΜΚΟ) αλλά η διαχείριση του έργου γίνεται με τους κανόνες που ισχύουν για την εξωτερική βοήθεια της Κοινότητας. Το νομικό της καθεστώς διασφαλίζεται στο πλαίσιο της συμφωνίας χρηματοδότησης του έργου, η οποίαπεγράφη μεταξύ της Επιτροπής και της κυβέρνησης της Παραγουάης το 1997.

Το σύστημα διαχείρισης της εξωτερικής βοήθειας της Επιτροπής έχει σχεδιαστεί ώστε να διασφαλίζει την αποτελεσματική διαχείριση των έργων και να συνεισφέρει στη βιώσιμη ανάπτυξη των δικαιούχων χωρών.

Οι γενικές διατάξεις που ισχύουν για τα έργα που χρηματοδοτεί η Κοινότητα στη Νότια Αμερική συνίστανται στα ακόλουθα στοιχεία:

- Οι τομείς προτεραιότητας για συνεργασία και ο σχεδιασμός των έργων καθορίζονται από κοινού από την Επιτροπή και τη δικαιούχο χώρα.

- Βάσει των προαναφερθέντων, η Επιτροπή διοργανώνει αποστολή αναγνώρισης με σκοπό τη διατύπωση της πρότασης έργου.

- Η πρόταση έργου, και στη συνέχεια η πρόταση χρηματοδότησης, εγκρίνονται από την Επιτροπή, τα κράτη μέλη και τη δικαιούχο χώρα. Η πρόταση χρηματοδότησης αποτελεί τη βάση της συμφωνίας χρηματοδότησης η οποίαπογράφεται από την Επιτροπή και την κυβέρνηση και συνιστά το νομικό πλαίσιο κάθε έργου.

- Η Επιτροπή στη συνέχεια προβαίνει σε διαγωνισμό για την ανάθεση της τεχνικής βοήθειας για κάθε έργο. Η τεχνική βοήθεια συνήθως περιλαμβάνει έναν Ευρωπαίο συνδιευθυντή και έναν αρμόδιοπάλληλο έργου, καθώς και τους εμπειρογνώμονες που ενδεχομένως απαιτούνται για κάθε συγκεκριμένο έργο.

- Από την πλευρά της, η κυβέρνηση της χώρας εταίρου ορίζει έναν εθνικό συνδιευθυντή. Ο Ευρωπαίος και ο εθνικός συνδιευθυντής προΐστανται από κοινού της μονάδας διαχείρισης του έργου η οποία είναι αρμόδια για τη διαχείριση του έργου σε ημερήσια βάση.

- Μεταξύ των βασικών αρμοδιοτήτων της μονάδας διαχείρισης του έργου συγκαταλέγονται η προετοιμασία των σχεδίων εργασίας και οι τεχνικές και χρηματοδοτικές εκθέσεις, καθώς και η παρακολούθηση του έργου και η διενέργεια ετήσιων χρηματοοικονομικών ελέγχων. Η Επιτροπή μεταφέρει κονδύλια στο έργο μόνον εφόσον πληρούνται οι προαναφερθείσες διαδικασίες.

Στο πλαίσιο αυτό, η ομάδα διαχείρισης του έργου της AMAR άρχισε να λειτουργεί στις αρχές του 1999 και έχει διενεργήσει δύο ετήσιους λογιστικούς ελέγχους για τα οικονομικά έτη 1999 και 2000. Και οι δύο λογιστικοί έλεγχοι κατέληξαν στο συμπέρασμα ότι οι δαπάνες του έργου είναι επιλέξιμες και έχουν γίνει σύμφωνα με τη συμφωνία χρηματοδότησης του έργου. Καμία παρατυπία δεν διαπιστώθηκε.